**Borszőlő – mint mezőgazdasági áru – szolgáltatására vonatkozó adásvételi szerződés (2019/2020. borpiaci év)**

amely létrejött *egyfelől*

**Eladó neve:**

Székhely:

Őstermelői igazolvány száma / Egyéni vállalkozói regisztrációs szám / Cégjegyzék szám:

Adószám:

Gazdasági akta száma:

Bankszámlaszám:

mint termelő – a továbbiakban: **Termelő** –

*másfelől*

**Vásárló neve:**

Székhely:

Cégjegyzékszám:

Adószám:

Gazdasági akta száma:

mint felvásárló – a továbbiakban: **Felvásárló** –

(együttes említésük esetén: a Felek) között, az alul írott napon és helyen, az alábbi feltételek szerint:

**A szerződés tárgya**

1. Jelen szerződéssel Termelő a saját maga által termelt borszőlő Felvásárló részére történő értékesítésére, Felvásárló pedig a szerződés tárgyát képező borszőlő átvételére és ellenértékének megfizetésére vállal kötelezettséget.

2. Felek jelen szerződés 1. számú mellékletében határozzák meg azon ültetvény(eke)t, amely(ek)en termelt borszőlő Felvásárló részére történő értékesítését vállalja Termelő.

3. Termelő a mezőgazdasági termékpiacok szervezésének egyes kérdéseiről, a termelői és a szakmaközi szervezetekről szóló 2015. évi XCVII. törvény (a továbbiakban: Szakmaközi tv.) 5. § (1) bekezdés a) pontja alapján nyilatkozik, hogy a szerződés teljesítését szolgáló borszőlőt mezőgazdasági termelőként saját nevében és saját kockázatára termeli.

**A teljesítés módja, a borszőlő átadás-átvétele**

4. Felek a borszőlő átadás-átvételét a következőképpen bonyolítják le[[1]](#footnote-1):

*A) lehetőség*: A borszőlő átadása tőkén történik. A betakarítást, szállítást Felvásárló végzi, saját kockázatára. A szállításhoz kapcsolódó EKÁER kötelezettség teljesítése Felvásárlót terheli.

*B)* *lehetőség:* A borszőlő átadása a termőhelyen történik. Termelő a betakarítást és a Felvásárló által biztosított szállító járműre rakodást maga végzi, vagy a betakarított szőlőt szállító edényzetben adja át Felvásárlónak, ebben az esetben a rakodást és a szállítást Felvásárló végzi. A szállításhoz kapcsolódó EKÁER kötelezettség teljesítése Felvásárlót terheli.

*C)* *lehetőség:* Termelő a borszőlőt Felvásárló – az 5. pont szerinti egyeztetés alapján kijelölt – székhelyén, telephelyén vagy fióktelepén (………………{cím megjelölése}………………………..) adja át Felvásárló részére. A szállításhoz kapcsolódó EKÁER kötelezettség teljesítése Termelőt terheli.

5. A szüret, valamint az átadás-átvétel időpontját és helyszínét, különösen a C) pont tekintetében Felek előzetesen kötelesek egymással egyeztetni, közösen határozzák azt meg. Az átadás-átvétel időpontjáig Termelő, azt követően a Felvásárló viseli a borszőlővel kapcsolatos terheket és a kárveszélyt.

6. A szerződés tárgyát képező borszőlő szüretelése az 1. számú mellékletben meghatározott módon történik.

7. Felek rögzítik, hogy a borszőlőnek teljesítenie kell az 1. számú mellékletben rögzített minőségi kritériumokat.

8. Felek megállapodnak, hogy a borszőlő minőségéről az átadás-átvételkor szemrevételezés és mintavételt követő műszeres minősítés útján győződnek meg.

9. Felvásárló jogosult a szüret kitűzött időpontja előtt megbizonyosodni arról, hogy jelen szerződés tárgyát képező borszőlő ép, egészséges állapotú-e, valamint érettségi foka megfelelő-e. Ennek érdekében, jelen szerződés megkötése és a szüret közötti időszakban Felvásárló jogosult a szőlő állapotát és minőségét ellenőrizni, valamint a betakarítás során annak menetét nyomon követni.

10. A mennyiségi ellenőrzés a következőképpen történik:[[2]](#footnote-2)

*A) lehetőség*: ……

*B) lehetőség*: mérlegeléssel a Felvásárló telephelyén.

11. Termelő a borszőlő átadás-átvételét követően, a szüret időpontjától számított …… naptári napon belül köteles átadni Felvásárló részére a borszőlőre vonatkozó, szabályosan kiállított származási bizonyítványt, valamint a permetezési naplót. Termelő részéről a szerződés e kötelezettségek teljesítésével minősül teljesítettnek.

**A vételár és annak megfizetése**

12. Felek megállapodnak, hogy a vételárat jelen szerződés 1. számú mellékletében határozzák meg. Felek külön rögzítik, hogy az ár nettó vételárként kerül meghatározásra a mellékletben. A fizetendő vételárat a Termelő jogi státuszának megfelelően kompenzációs felár vagy ÁFA egészíti ki. Kompenzációs felár hatálya alá tartozó Termelő esetén a borszőlő vételárának megfizetése a Felvásárló által kiállított felvásárlási jegy alapján történik.

13. Felek rögzítik, hogy a Hegyközségek Nemzeti Tanácsának vonatkozó határozata értelmében a vételárat Felvásárló a teljesítést követően egy összegben, vagy meghatározott részletekben, de legkésőbb a szüret évét követő év január 31. napjáig köteles megfizetni Termelő részére. A Termelő által a számviteli szabályoknak megfelelően, helyesen kiállított számlát a borszőlő átvételét követően – legkésőbb a megállapított fizetési határidőt 10 nappal megelőzően – át kell adni Felvásárló részére. A megjelölt határidőn túli fizetés esetén a jegybanki alapkamat arányos részével növekszik a vételár ki nem fizetett összege.

14. A vételár megfizetése készpénzben vagy banki átutalással történik a hatályos törvényi előírásoknak megfelelően. A Termelő által fent meghatározott bankszámlaszámra történő banki átutalásnál a vételár akkor tekintendő megfizetettnek, amikor jóváírásra kerül Termelő számláján.

15. A vételár kifizetésére egyebekben a Polgári Törvénykönyvről szóló 2013. évi V. törvény (a továbbiakban: Ptk.) Hatodik Könyve IX. Fejezetének a pénztartozás teljesítésére vonatkozó rendelkezéseit kell alkalmazni.

16. Amennyiben a fenti határidőn belül a fizetési teljesítésre nem kerül sor, Felvásárló köteles a termék ellenértékét a Ptk-ban meghatározott késedelmi kamattal és behajtási költségátalánnyal növelten megfizetni.

17. A Szakmaközi tv. 3. § (3) bekezdése alapján Felvásárló a jelen szerződés szerinti fizetési kötelezettségének késedelmes teljesítése esetére felhatalmazza pénzforgalmi szolgáltatóját, hogy a termék ellenértékére és a termék ellenértéke után fizetendő késedelmi kamatra vonatkozó beszedési megbízást teljesítse (felhatalmazó nyilatkozat).

**Kötbér, szerződésszegés, elállás**

18. Amennyiben Termelő a jelen szerződést számára felróható ok miatt egyáltalán nem teljesíti (különösen: a szerződés tárgya szerinti borszőlőt más részére értékesíti), a Felvásárló ebből fakadó igazolt kárának megtérítésén túl, a szerződéses mennyiség alapján számított teljes vételár \_\_\_\_%-ával[[3]](#footnote-3) megegyező mértékű kötbért (továbbiakban: a Kötbér) köteles fizetni Felvásárló részére.

19. Amennyiben a Termelő a kikötött mennyiség \_\_\_\_%-át meghaladóan nem a szerződött mennyiségben vagy nem a szerződött minőségben teljesít, a Felvásárló ebből fakadó indokolt és igazolt (pl. azonos fajtájú és minőségű helyettesítő szőlő vásárlása miatti árkülönbözetből származó) kárának megtérítésén túl, a szerződésszegés (érintett termésmennyiség) mértékével arányos Kötbért köteles fizetni a Felvásárló részére.

20. Amennyiben a Termelő a növényvédelmi tevékenységről szóló vonatkozó jogszabályi rendelkezések megsértésével

a.) növényvédő szereket nem engedélyezett módon használ fel, vagy

b.) az élelmezés-egészségügyi várakozási időt nem tartja be, vagy

c.) a permetezési naplót nem vagy nem megfelelően vezeti

a Felvásárló a 18. pontnak megfelelő Kötbér és kártérítési igénye érvényesítése mellett jogosult a jelen szerződéstől elállni.

**Mentesülés, részleges teljesítés**

21. Amennyiben a felek előzetesen és írásban másként nem állapodnak meg, a Polgári Törvénykönyv 6:232. § (1) bekezdése értelmében Termelő jogosult jelen szerződésben és annak mellékleteiben kikötött mennyiségnél tíz százalékkal kevesebbet teljesíteni Felvásárló részére. Termelő ennél nagyobb mértékben csak a Szakmaközi tv. 5. § (2) bekezdésben meghatározott feltételek esetén mentesül a jelen szerződében meghatározott mennyiség teljesítése alól.

22. Felek jelen szerződésben foglaltaktól csak közös megegyezéssel, vagy akként állhatnak el, ha a Termelő által – külső, elháríthatatlan körülményben megjelölt – elállás indokát (pl. lopás, jégverés) a hegybíró igazolta Felek részére.

23. Felek megállapodnak, hogy amennyiben a Felvásárló valamely ellenőrzési körén kívül eső, a szerződéskötés időpontjában előre nem látható, elháríthatatlan okból nem képes a szerződéses kötelezettségének teljesítésére, és erről haladéktalanul – hitelt érdemlően – értesíti a Termelőt, mentesül a szerződésszegés következményei alól.

**Felek kölcsönös kötelezettségei**

24. Felek a szerződés teljesítése során jóhiszeműen, kölcsönösen együttműködve, egymás érdekeit képviselve, megvédve, egymást minden lényeges körülményről tájékoztatva kötelesek eljárni.

25. A Felek szabályszerű írásbeli közlésnek tekintik a faxon vagy elektronikus úton elküldött írásbeli üzeneteket is. Kétség esetén mind levél, mind fax, mind elektronikus úton küldött üzenet esetében a küldő felet terheli annak a bizonyítása, hogy a másik fél ténylegesen megkapta az üzenetet. A későbbi viták elkerülése érdekében a Felek megállapodnak abban, hogy[[4]](#footnote-4):

a) jelen szerződés megszüntetésére, módosítására irányuló nyilatkozatokat a fax, elektronikus út helyett vagy mellett ajánlott vagy ajánlott/tértivevényes levéllel küldik egymásnak, vagy

b) a küldő fél az elküldött fax, elektronikus úton küldött üzenet átvételéről visszaigazolást kér, amely kérésnek a másik fél az üzenet átvételét követően köteles haladéktalanul eleget tenni.

**A szerződés hatályba lépése, időtartama, felmondása, módosítása**

26. Jelen szerződést felek az aláírás napjától kezdődő hatállyal, a 2019/2020. borpiaci évre kötik, amelybe beleértendő az esetlegesen már augusztus előtt megkezdődő szüreti időszak is („2019-es szüret év”). A szerződés a borszőlő teljes szerződéses mennyiségének és a vonatkozó származási bizonyítványnak a szolgáltatásáig, valamint a vételár maradéktalan elszámolásának időpontjáig marad hatályban.

Jelen szerződés – tekintettel annak határozott időtartamára – rendes felmondással nem szüntethető meg.

27. A jelen szerződés csak a felek közös megegyezésével és írásban módosítható. A szerződés módosítással nem érintett részei változatlan tartalommal maradnak hatályban.

**Vegyes rendelkezések**

28. A jelen szerződés a Feleknek a szerződés tárgyában kötött teljes megállapodását tartalmazza, és a Felek között ugyanezen tárgyban létrejött minden esetleges korábbi – akár írásos, akár szóbeli – megállapodás jelen szerződés aláírásával hatályát veszti.

29. Felek kifejezett hozzájárulásukat adják, hogy jelen szerződésben meghatározott borszőlő-mennyiség tekintetében a szerződött mennyiségre, a nettó vételárra, valamint fajtánként a szüretelt mennyiségre és területre vonatkozó adatok az illetékes hegybíró részére átadásra, valamint a Hegyközségek Nemzeti Tanácsa részére továbbításra, és a nevezettek által felhasználásra kerüljenek.

30. Felek kijelentik, hogy jelen szerződés aláírásakor a jogszabályoknak megfelelően tevékenykedő jogalanyok, nincs tudomásuk semmilyen olyan tényről, ügyről vagy körülményről, amely üzleti szándékaikat észszerűen befolyásolhatná, valamint jelen szerződés zavartalan teljesítése ellenében hathatna.

31. A Felek megállapodnak abban, hogy a közöttük esetlegesen felmerülő vitás ügyeket először peren kívül, egyeztetések útján kísérlik meg rendezni. Amennyiben ez nem vezet eredményre, úgy a peres eljárásra felek a Pp. vonatkozó szabályai szerint illetékes bírósághoz fordulnak.

32. Amennyiben jelen szerződés bármely rendelkezése érvénytelen, vagy ténylegesen jogszabályellenes, úgy ez a rendelkezés elkülönítendő, és ez nem befolyásolja a többi rendelkezés érvényességét, a Felek pedig jó szándékkal tárgyalásokba bocsátkoznak a következményekről a fentiek szellemében.

33. Egyik fél sem jogosult jelen szerződésből származó bármely jogát vagy kötelezettségét, a másik fél előzetes írásos hozzájárulása nélkül harmadik személyre átruházni.

34. Jelen szerződésben nem szabályozott kérdésekben a Szakmaközi tv., a 2013. évi V. törvény (Polgári Törvénykönyv), és az egyéb vonatkozó magyar jogszabályok rendelkezései irányadók.

35. A Felek jelen szerződést – mint akaratukkal mindenben megegyezőt – elolvasás és egyező értelmezés után írják alá.

Kelt: ............................................................

............................................................ ............................................................

Termelő Felvásárló

1. számú melléklet

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Tételszám | Termőterület | | |  |  |  |  | A szüretelt szőlő |  |  |  |  | | Egyéb kritérium vagy megjegyzés |
| Település(ek) | Terület (ha) | Helyrajzi szám(ok) | Fajta | A szüret módja  K: kézi *vagy*  G: gépi *vagy*  B: bármilyen | Minimálisan elvárt eredetvédelmi kategória  (pl. OEM/OFJ/FN) | Minimális cukor-tartalom [°MM] | Maximális cukor-tartalom [°MM]  (ha releváns) | Egészségi állapot | Mennyiség [q]  (ha releváns) | A vételár meghatáro-zásának módja:  Ft/kg *vagy* Ft/ha | Vételár | A vételár kifizetésének határideje |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

1. A 3 megjelölt lehetőség közül csak a Felek megállapodása szerinti rendelkezést kell meghagyni, a nem kívánt „választási lehetőségek” törlendők! A „C) lehetőség” választása esetén a rovat kitöltendő. [↑](#footnote-ref-1)
2. A nem kívánt „választási lehetőség” törlendő, illetve az „A) lehetőség” választása esetén a rovatot ki kell tölteni Felek megállapodásának megfelelő eljárás leírásával. [↑](#footnote-ref-2)
3. Mértéke megállapodás tárgya. [↑](#footnote-ref-3)
4. A nem kívánt részletek törlendők. [↑](#footnote-ref-4)